eleccions - Nou Horta
Divendres, 08 Novembre 2019 12:14
Divendres, 20 Setembre 2019 10:35
Les eleccions generals s’hauran de repetir el 10 de novembre del 2019. La incapacitat dels partits per a pactar ha forçat una repetició electoral que Pedro Sánchez, president del Govern en funcions, afronta amb la intenció d’obtenir una victòria més àmplia que facilite la seua investidura. Espanya torna a les urnes. Un fet que ha provocat desenes de crítiques per part dels ciutadans. En definitiva, tornar a gastar molts de diners, amb un pressupost inicial que s’acosta als 140 milions d’euros. No obstant, amb la modificació de la Llei Electoral els ciutadans poden sol·licitar no rebre la propaganda electoral en les seues bústies. Per això, el que vulga prescindir de propaganda electoral només haurà d’entrar en la web de l’INE i emplenar el formulari de sol·licitud d’exclusió en les còpies del cens electoral.
I sobre l’actualitat de la comarca, destacar que la Coloratta Catering d’Alfafar, premi a la millor paella de la Comunitat Valenciana, per altra banda, Sedaví, Catarroja i Massamagrell, continuen amb les seues festes.I a Torrent la garrofera serà la protagonista de la 4a setmana de l’Agricultura. Finalment no és podeu perdre els articles del nostre col·laboradors, Rafael Escrig, amb un nou relat, Ginés Vera, amb la seua recomació literària, i Grup Veterinària ens parla de les ecografies.
Dimecres, 15 Mai 2019 10:58
Dimecres, 15 Mai 2019 10:31
El passat 28 d’abril se celebraren les eleccions generals i autonòmiques a la Comunitat Valenciana.
Els resultats de les eleccions generals donaren com a guanyador al Partit Socialista, governat per Pedro Sánchez, amb un 28,68% i aconseguint 123 diputats al Congrés dels Diputats. En segon lloc, es troba el Partit Popular amb un 16,70% dels vots i 66 diputats. Seguidament, Ciutadans ha aconseguit un 15,86% i 57 diputats, la formació de Podem, Esquerra Unida i Equo tenen una representació de l’11,95% i 35 diputats i Vox aconsegueix el 10,26% i 24 diputats. Con menor representació, es troben Esquerra Republicana de Catalunya amb 15 diputats, En Comú Podem i Junts per Catalunya amb 7 diputats cadascun, el PNV amb 6, EH Bildu amb 4, el PNC i Navarra Suma (NA+) amb 2 diputats cadascun i Compromís i Partit Nacionalista de Cantàbria (PRC) amb 1 cadascun.
Comparant aquests resultats amb els de les eleccions generals anteriors de l’any 2016 troben múltiples diferències. Les més representatives són la gran baixada del partit de Pablo Casado amb 71 diputats menys. Tot el contrari ha passat amb el partit taronja d’Albert Rivera amb un augment de 25 diputats. La formació de Podem, Esquerra Unida i Equo també ha baixat el nombre de diputats, concretament 10. També, cal destacar l’aparició de Vox amb 24 diputats i l’augment d’Esquerra Republicana de Catalunya amb 6 diputats més. El partit valencianista Compromís ha baixat de 4 a 1 diputat.
La participació ha augmentat fins al 75,75%, comparant-la amb la de les votacions de 2016 que va obtenir un 66,48%.
Quant als resultats electorals autonòmics de la Comunitat Valenciana del 28-A, amb un 99,28% de vots escrutats i amb una participació del 75,74% de les més de 3,6 milions de persones convocades eixe diumenge a les urnes, deixa una composició de les Corts Valencianes en la qual obtenen representació sis formacions polítiques.
Amb l’escrutini del 99,28%, la composició de les Corts Valencianes en la X legislatura queda composta amb representants de sis formacions polítiques. El PSPV ha sigut el partit més votat (27 escons), seguit del PP, amb 19; Ciutadans, amb 18; Compromís, amb 17 representants; Vox, amb 10, i Unides Podem-EUPV, amb 8 diputats. Comparant aquests resultats amb els de les eleccions anteriors, el gran canvi s’ha produït al Partit Popular, perquè ha baixat de 31 escons a 19 escons, una diferencia de 12 escons. Cal destacar, l’apujada de Ciutadans amb 5 escons més i el descens de la coalició de Unides Podem i Esquerra Unida amb 5 escons menys. Vox ha aparegut a les Corts Valencianes amb 10 escons.
En la circumscripció de València s’han elegit a 40 diputats i diputades. Amb el 76,58 per cent de participació, el PSPV ha obtingut 10 representants; Compromís, 9; PP, 7; Ciutadans, 7; VOX, 4 i Unides Podem- EUPV, 3 diputats.
La consellera de Justícia, Gabriela Bravo, ha destacat la “jornada històrica” que ha viscut la Comunitat Valenciana després de celebrar les primeres eleccions autonòmiques amb un calendari “singularitzat”. La cita electoral ha llançat a més unes de les dades de participació més altes dels últims comicis.
Informa Nou Horta. Especial Eleccions 2019